Odense Adresse-Contoirs Efterretninger, 1848-03-01
Fra dette Øieblik af var Ementen forvandlet til en Revolution. Folkets Raseri steeg til det Høieste; vel maatte det forlade Pladsen, men udbredte sig, da det havde baaret de Saarede ind i de nærmeste Huse, førende de Døde med sig, under rasende Hevnskrig i de tilstødende Gader. Efterretningen om det forefaldne udbredte sig som en Løbeild; overalt trængte man ind i Husene og søgte efter Vaaben og overalt opkastedes Barrikader. Ved Midnat sloges Generalmarschen og kaldte atter Tropperne, der neppe havde udhvilet sig af Dagens Strabadser, til Kamp, dennegang en natlig Kamp, fra Kl. 1 til Kl. 9 om Morgenen sloges Man næsten uafbrudt. Kl. 9 1/2 afsendtes Adjutanter til de Steder, hvor Kampen rasede stærkest og forkyndte, at Marskal Bugeand var bleven udnævnt til Statholder i Paris og til Nationalgardens Øverstkommanderende, at Marskallen havde givet Ordre til at Tropperne skulde trække sig tilbage og at han opfordrede Folket til at gjøre det Samme. Paa flere Punkter svaredes, at Man ikke vilde have Marskallen. Tropperne trak sig imidlertid tilbage; men kort efter droge Nationalgarder, Linietropper og Bevæbnede af Folket igjennem Gaderne under det nye Løsen: "Ned med Ludvig Philip ned med Ministrene! Kl. 11 1/2 hed det, at en Masse væltede sig mod Tuillerierne, hvorfra der var udstædt en Proklamation, at Thiers, Odilon Barrot, Duvergier d'Hauranne og General Lamoriciere vare blevne udnævnte til Ministre Fra Kl. 1 til 2 1/2 kæmpedes paany, Palais Royal (Ludvig Philips Privateiendom) stormedes og blev stukket i Brand; Ludvig Philip nedlagde Regjeringen til Fordeel for Greven af Paris under Hertuginden af Orleans's Regentskab. Selv derved beroligedes Folket ikke; det trængte ind i Tuillerierne, hvorfra den kongl. Familie allerede var flygtet; Linien vægrede sig ved at slaaes og Nationalgarden sluttede sig til Folket; i Slottet anrettedes store Ødelæggelser; Kongens Buste haanedes; Kl. 3 1/2 gik Stormklokkerne. Saavidt Köln. Zeits Korrespondent. - Børsenhes" Pariser Korrespondent beretter, at Hertuginden af Orleans efter Kongens Aftakkelse tilfods begav sig til Deputeredekammeret med sine to Børn, Greven af Paris og Hertugen af Chartres; hun var ledsaget af Ordonnantsofficere, simple Nationalgaardister og flere Oppositionsdeputerede; 300 Deputerede vare forsamlede; Dupin forkyndte Kammeret, at Kongen havde aftakket og overdraget sin Magt til Greven af Paris og dennes Moder som Regentinde, næsten alle Deputerede raabte: "Leve Ludvig Philip! Leve Regentinden!" men fra Tribunerne raabtes: "Det er for sildigt, det er en Komedie, Forgiæves besteeg Odilon Barrot Talerstolen og erklærede Hertugindens Regentskab for det eneste Middel til at standse Blodsudgydelsen; Tribunerne fyldtes pludselig med Mænd i Blouser, bevæbnede med Sabler og Bøsser, og under larmende Skrig foresloge enkelte Deputerede, tilsidst, da Man fra Tribunerne gjorde Mine til at skyde paa de Deputerede, ogsaa Lamartine Jndsættelsen af en provisorisk Regjering. Nu gik Forslaget igjennem. Hertuginden havde trukket sig tilbage med sine Børn, hun skal desværre have været udsat for en brutal Behandling. Over Brussel meldes, at den indsatte provisoriske Regjering bestaaer af de Deputerede af Oppositionen Arago, LedruRollin, Dupont, de leure og Lamartine, Redakteurerne Armand Marrast og Ferdinand Flokon samt Arbeideren Albert. (J Beretningen over London lyder Listen noget anderledes.) Jmellem Kl. 4 og 5 opsloges en Proklamation, der begynder saaledes: "Jngen Bourboner mere, Leve Republiken, Nationalforsamling! Provisorisk Regjering! Tuillerierne skulle have været Skuepladsen for Scener af en rædsom Vandalisme; Municipalgarden blev næsten aldeles tilintetgjort, inden Folket kunde bemægtige sig Slottet, som derpaa blev ødelagt, Tronen skal være bleven brændt; Meublerne søndersloges; i Palais Royal blev der sat Jld paa de kongelige Værelser, ogsaa Guizots Hotel nedbrændtes. Ludvig Philip er den 25de landet i Folkestone i Engelland, den 26de ventedes han i London, hvor han ved en Koureer havde bestilt Værelser i "Mirarts Hotel". Til London kom den første Efterretning om disse Begivenheder i en kort telegraphisk Depesche, hvori det hedder, at Greven af Paris er Konge. Dette modsiges af de andre Efterretninger, hvoraf flere udtrykkeligen nævne, at ogsaa Greven af Paris blev forkastet af Kammer og Folk. Da den provisoriske Regjering var bleven indsat, ophørte Skydningen; den holder. bevogtet af Folket, permanente Møder i Palladset Bourbon.